Rozhodnutie Komisie
z 26. marca 1996,
ktorým sa mení a dopĺňa rozhodnutie 94/766/ES ustanovujúce osobitné podmienky pre dovoz produktov rybolovu a akvakultúry z Taiwanu
(Text s významom pre EHP)
(96/255/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991, ktorou sa ustanovujú zdravotné podmienky na výrobu a uvádzanie na trh produktov rybolovu [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 11 ods. 5,
keďže zoznam prevádzkarní schválených Taiwanom na dovoz produktov rybolovu a akvakultúry do spoločenstva bol vypracovaný v rozhodnutí Komisie 94/766/ES [2], v znení zmien a doplnkov rozhodnutia 96/31/ES [3]; keďže tento zoznam môže byť zmenený a doplnený po oznámení nového zoznamu príslušným orgánom na Taiwane;
keďže príslušný orgán na Taiwane oznámil nový zoznam 17 prevádzkarní;
keďže je potrebné podľa toho zmeniť a doplniť zoznam schválených prevádzkarní;
keďže opatrenia upravené v tomto rozhodnutí boli vypracované v súlade s postupom ustanoveným v rozhodnutí Komisie 90/13/EHS [4],
PRIJALA TOTO ROZHODNUTIE:
Článok 1
Príloha B k rozhodnutiu 94/766/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 26. marca 1996